**Ministru kabineta noteikumu projekta “Ceļu satiksmes drošības padomes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta 2003.gada 23.septembra noteikumi Nr.530 “Ceļu satiksmes drošības padomes nolikums” tiek aizstāti ar jauniem Ministru kabineta noteikumiem, kuri noteiks, ka padomes sekretariāta funkcijas veiks Satiksmes ministrijas Autosatiksmes departaments. Tāpat arī tiktu aprakstīta lēmumu pieņemšanas kārtība rakstveida procedūrā, ar padomes nolikumu tiek precizēta Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.pantā noteikto līdzekļu pieprasījuma iesniegšanas kārtība, kā arī atskaišu iesniegšanas kārtība. Visbeidzot ar noteikumu projektu tiek noteiktas padomes domnīcas funkcijas, kā arī veiktas izmaiņas padomes locekļu sastāvā. |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 13.pants;Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta trešā daļa;Valsts kontroles 2017.gada 22.decembra revīzijas ziņojums Nr.2.4.1.-19/2016 “Vai ceļu satiksmes drošības politika tiek plānota un īstenota efektīvi?” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ceļu satiksmes drošības padome (turpmāk — padome) ir konsultatīva institūcija, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā.Pašlaik Ceļu satiksmes drošības padomes darbība ir reglamentēta ar Ministru kabineta 2003.gada 23.septembra noteikumiem Nr.530 “Ceļu satiksmes drošības padomes nolikums”, savukārt ar Ministru kabineta noteikumu projektu “Ceļu satiksmes drošības padomes nolikums” (turpmāk – padomes nolikums) tiek aizstāti iepriekšminētie Ministru kabineta noteikumi. Tādējādi precizējot un papildinot padomes darba organizāciju, galvenokārt tiek veiktas šādas izmaiņas: - Padomes nolikums noteic, ka padomes sekretariāta funkcijas līdzšinējā sekretariāta – VAS “Ceļu satiksmes drošības direkcija” (turpmāk – CSDD) vietā turpmāk veiks Satiksmes ministrijas Autosatiksmes departaments, kā arī padomes sekretārs būs Satiksmes ministrijas Autosatiksmes departamenta direktors. Tāpat arī padomi materiāltehniski turpmāk nodrošinās Satiksmes ministrijas Autosatiksmes departaments.- Ar padomes nolikumu tiek aprakstīta lēmumu pieņemšanas kārtība rakstveida procedūrā.- Ar padomes nolikumu tiek precizēta Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 57.pantā noteikto līdzekļu pieprasījuma iesniegšanas kārtība, kā arī atskaišu iesniegšanas kārtība. Tādējādi ar padomes nolikumu tiek paredzēts, ka priekšlikumus par OCTA likuma 57.pantā paredzēto naudas līdzekļu izlietojumu ceļu satiksmes negadījumu novēršanas (profilakses) pasākumiem var iesniegt tikai par pasākumiem, kas ietverti plānošanas dokumentos ceļu satiksmes drošības jomā. Pieteikumos iesniedzējam būs jānorāda plānošanas dokumentā ceļu satiksmes drošības jomā noteiktais mērķis, pamatojums un prognozētie rezultatīvie rādītāji. Attiecīgi, iesniedzot atskaites, par sasniegto būs jāatskaitās.- Ar padomes nolikumu tiek precizēts un aktualizēts padomes uzdevumu saraksts atbilstoši esošajai situācijai, ņemot vērā, ka daļa no padomes nolikumā ietvertajiem uzdevumiem ir deleģēti citām institūcijām vai arī noteiktas darbības attiecībā uz šādu uzdevumu veikšanu ir paredzētas citos normatīvajos aktos. Tādējādi Ministru kabineta 2003.gada 23.septembra noteikumos Nr.530 “Ceļu satiksmes drošības padomes nolikums” iepriekš noteiktajai kārtībai, padomes nolikumā vairs netiek iekļauti šādi padomes uzdevumi:- koordinēt valsts pārvaldes iestāžu, pašvaldību institūciju un nevalstisko organizāciju darbību ceļu satiksmes drošības jomā (šis nav pieskaitāms pie tiešajiem padomes uzdevumiem, ņemot vērā padomes statusu – konsultatīva institūcija, turklāt valsts pārvaldes iestāžu, pašvaldību un nevalstisko organizāciju darbība un savstarpējā sadarbība ir noteikta citos normatīvajos aktos un līgumos);- sniegt priekšlikumus par naudas līdzekļu piesaistīšanu ceļu satiksmes drošības stāvokļa uzlabošanai (katra institūcija, kura īsteno pasākumus ceļu satiksmes drošības uzlabošanā iesniedz atsevišķus priekšlikumus, kas tiek iekļauti plānošanas dokumentos ceļu satiksmes drošības jomā);- izvērtēt ceļu satiksmes drošības stāvokli atsevišķos valsts rajonos un pilsētās un pieņemt attiecīgus lēmumus (atbilstoši esošajai normatīvajos aktos noteiktajai kārtībai, ceļa pārvaldītājam ir pienākums nodrošināt, lai ceļš pastāvīgi tiktu uzturēts satiksmei drošā stāvoklī atbilstoši normatīvajiem aktiem un standartiem ceļu satiksmes drošības jomā, kā arī ceļa pārvaldītājam ir pienākums nodrošināt ceļu drošības audita veikšanu);- informēt sabiedrību un plašsaziņas līdzekļus par Ceļu satiksmes drošības programmas īstenošanas gaitu un efektivitāti (padome neīsteno tiešu pasākumu norisi, kas vērsti uz sabiedrības informēšanu par ceļu satiksmes drošības pasākumu īstenošanu. Šādas funkcijas ietilpst atsevišķi katras institūcijas pienākumos);- ar ieinteresēto institūciju palīdzību organizēt konferences, seminārus, apspriedes, skates, konkursus un izstādes ceļu satiksmes drošības jomā (padome neīsteno konferenču, semināru, apspriežu u.c. ceļu satiksmes drošības pasākumu īstenošanu. Šādas funkcijas ietilpst atsevišķi katras institūcijas pienākumos);- Ar padomes nolikumu tiek noteiktas Padomes domnīcas funkcijas.- Padomes sastāvā turpmāk tiek iekļauts arī Valsts tiesu ekspertīžu biroja pārstāvis un biedrības “Latvijas Darba devēju konfederācija” pilnvarots pārstāvis. Padomes sastāvā ir iekļautas institūcijas, kuras ir tiešā vai netiešā veidā iesaistītas ceļu satiksmes drošības nodrošināšanā. Tādā veidā katra pārstāvētā valsts institūcija veic noteiktas funkcijas satiksmes drošības nodrošināšanā atbilstoši citos normatīvajos aktos noteiktajai kārtībai, savukārt katra nevalstiskā organizācija pārstāv noteiktu sabiebrības grupu vai interešu loku, kas ieinteresēts satiksmes drošības uzlabošanā. Papildus jāņem vērā, ka tieši Rīgas pilsēta un Rīgas reģions veido procentuāli vislielāko daļu no Latvijas iedzīvotāju skaita, tāpat šajā reģionā visbiežāk notiek ceļu satiksmes negadījumi, kā arī mēdz būt vislielākais negadījumos ievainoto un bojāgājušo personu skaits. Tādējādi Rīgas pašvaldība padomē ir pārstāvēta individuālā kārtībā. Savukārt biedrība “Latvijas Pašvaldību savienība” (turpmāk – LPS) uz brīvprātības principiem apvieno Latvijas Republikas novadu un republikas pilsētu pašvaldības. Saskaņā ar likuma "Par pašvaldībām" 96.pantu LPS ir tiesīga pārstāvēt pašvaldības to sarunās ar Ministru kabinetu. LPS biedri ir visas 119 Latvijas pašvaldības: 9 republikas pilsētu un 110 novadu pašvaldības. Attiecīgi LPS ir tiesīga pārstāvēt pārējās Latvijas pašvaldības padomē.Vienlaikus jāņem vērā, ka padomes sēdes ir atklātas un nepieciešamības gadījumā padomes sēdēs var tikt aicinātas un piedalīties arī citas valsts institūcijas, sabiedriskās organizācijas vai biedrības. Lai nodrošinātu ieinteresēto personu vai personu grupu iespēju piedalīties padomes sēdēs, Satiksmes ministrija tīmekļa vietnē publicē informāciju par kārtējo padomes sēdi, tajā izskatāmajiem jautājumiem un citu nepieciešamo informāciju.Valsts kontroles 2017.gada 22.decembra revīzijas ziņojumā Nr.2.4.1.-19/2016 “Vai ceļu satiksmes drošības politika tiek plānota un īstenota efektīvi?” (turpmāk – revīzija) Satiksmes ministrijai ir uzdots kā par ceļu satiksmes jomu atbildīgajai iestādei organizēt efektīvu OCTA likumā paredzēto naudas līdzekļu ceļu satiksmes negadījumu novēršanas (profilakses) pasākumiem piešķiršanas un vērtēšanas kārtību (Valsts kontroles ieteikums Nr.4). Līdz ar to ir sagatavoti precizējumi padomes nolikumā, attiecīgi nosakot kārtību, kādā tiek organizēta OCTA likumā paredzēto līdzekļu piešķiršanas un vērtēšanas kārtība.Padomes nolikuma 1.-3.punkts nosaka vispārīgos padomes uzdevumus un padomes tiesības.Padomes nolikuma 4.-9.punkts nosaka padomes sastāvu, kā arī nosaka, ka padomes sekretariāta un padomes sekretāra funkcijas un pienākumus attiecīgi veic Satiksmes ministrijas Autosatiksmes departaments un šī departamenta direktors. Padomes darbību materiāltehniski nodrošina Satiksmes ministrijas Autosatiksmes departaments.Padomes nolikuma 10.-15.punkts nosaka kārtību, kādā padome pieņem lēmumus: - padomes lēmumu pieņemšanas kārtību, tostarp rakstveida procedūrā; - kārtību, kādā noris plānošanas dokumentos ceļu satiksmes drošības jomā iekļauto un OCTA likuma 57.pantā noteikto līdzekļu ceļu satiksmes negadījumu novēršanai plānoto pasākumu priekšlikumu izskatīšana un ieviešana (1.pielikums), kā arī atskaites sniegšana pēc pasākuma izpildes (2.pielikums); Padomes nolikuma 16.-20.punkti nosaka kārtību, kādā savu darbību īsteno padomes domnīca: - domnīca īsteno ceļu satiksmes drošības aktuālāko jautājumu izskatīšanu ekspertu līmenī padomes sēžu starplaikos; - domnīcas darba organizāciju īsteno Satiksmes ministrijas Autosatiksmes departaments; - domnīcas sanāksmēs piedalās pārstāvji no Satiksmes ministrijas Autosatiksmes departamenta, Valsts policijas, Valsts ugunsdzēsības un glābšanas dienesta, Valsts tiesu ekspertīžu biroja, valsts akciju sabiedrības "Ceļu satiksmes drošības direkcija", valsts akciju sabiedrības “Latvijas Valsts ceļi”, kā arī tiek pieaicināti atbilstošās nozares eksperti atkarībā no sanāksmes darba kārtībā iekļautajiem jautājumiem; - par domnīcā izskatītajiem jautājumiem tiek informēta padome.Padomes nolikums izskatīts un atbalstīts padomes 2018.gada 20.septembra sēdē (protokola 3.1.apakšpunkts).Saskaņā ar Valsts kancelejas 2019.gada 26.aprīļa atzinumā nr.18/TA-719 (turpmāk – VK atzinums) norādīto informāciju, padomju nolikumos nosaka tikai padomes funkcijas, uzdevumus, tiesības, sastāvu, struktūru, vispārīgus lēmumu pieņemšanas principus, vai padomes sēdes ir atklātas vai slēgtas, taču nolikumā neiekļauj detalizētu informāciju par padomes darba organizēšanu, termiņiem un amatpersonu pienākumiem – par to padomes locekļi savstarpēji vienojas ar ierakstu padomes sēdes protokolā.Ņemot vērā VK atzinumā ietvertos norādījumus, Satiksmes ministrija ir precizējusi padomes nolikumu, nosakot, ka padomes nolikumā netiek ietverta informācija par padomes darba organizēšanu un amatpersonu pienākumiem, bet minētā kārtība tiks noteikta ar ierakstu padomes sēdes protokolā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Biedrība “Latvijas Transportlīdzekļu apdrošinātāju birojs”, VAS „Ceļu satiksmes drošības direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Ministru kabinetam deleģējums izdot prasības par naudas izlietojumu, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā, lai paaugstinātu vispārējo ceļu satiksmes drošības līmeni valstī, ir noteikts Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta otrajā daļā. Atbilstoši grozījumiem Sauszemes transportlīdzekļu īpašnieku civiltiesiskās atbildības obligātās apdrošināšanas likumā (likumprojekts Nr.1348/Lp12) deleģējums Ceļu satiksmes drošības padomei lemt par naudas izlietojumu ar mērķi sekmēt vienotas valsts politikas izstrādi un īstenošanu ceļu satiksmes drošības jomā, lai paaugstinātu vispārējo ceļu satiksmes drošības līmeni valstī, ir noteikts Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta trešajā daļā. Minētais likumprojekts 2019.gada 14.martā ir pieņemts Saeimā un stājies spēkā 2019.gada 1.maijā.  |
| Atbildīgā institūcija |  Finanšu ministrija |
|  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
|  2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2018.gada 4.oktobrī ievietots Satiksmes ministrijas tīmekļa vietnē: <http://www.sam.gov.lv/sm/content/?cat=553>.  |
|  3. | Sabiedrības līdzdalības rezultāti | Priekšlikumi nav saņemti. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Iekšlietu ministrija, Finanšu ministrija, Izglītības un zinātnes ministrija, Tieslietu ministrija, Veselības ministrija, Valsts policija, Valsts ugunsdzēsības un glābšanas dienests, valsts akciju sabiedrība “Latvijas Valsts ceļi”, valsts akciju sabiedrība “Ceļu satiksmes drošības direkcija”, biedrība “Latvijas Pašvaldību savienība”, Rīgas Tehniskās universitāte, Rīgas dome, biedrība “Latvijas Automoto biedrība”, biedrība “Latvijas Transportlīdzekļu apdrošinātāju birojs”, biedrība "Latvijas Riteņbraucēju apvienība", biedrība “Latvijas Motoklubu asociācija”, biedrība “Latvijas Darba devēju konfederācija”, Valsts tiesu ekspertīžu birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Normatīvā akta izpilde tiks nodrošināta Satiksmes ministrijas, Iekšlietu ministrijas, Finanšu ministrijas, Izglītības un zinātnes ministrijas, Tieslietu ministrijas, Veselības ministrijas, Valsts policijas, Valsts ugunsdzēsības un glābšanas dienesta, valsts akciju sabiedrības “Latvijas Valsts ceļi”, valsts akciju sabiedrības “Ceļu satiksmes drošības direkcija”, biedrības “Latvijas Pašvaldību savienība”, Rīgas Tehniskās universitātes, Rīgas domes, biedrības “Latvijas Automoto biedrība”, biedrības “Latvijas Transportlīdzekļu apdrošinātāju birojs”, biedrības "Latvijas Riteņbraucēju apvienība", biedrības “Latvijas Motoklubu asociācija”, biedrības “Latvijas Darba devēju konfederācija”, Valsts tiesu ekspertīžu biroja līdzšinējo funkciju ietvaros. |
| 3. | Cita informācija | Nav. |

Satiksmes ministrs T.Linkaits

Vīza: Valsts sekretāra p.i. Dž.Innusa

J.Kalniņš, 67028118

janis.kalnins@sam.gov.lv